Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 154/12/6601	Banská Bystrica, 3.8.2012
EEČ : 2-45-177-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 13,90 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: Združenie na pomoc mentálne postihnutým - Dúha 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX
dňa 23.12.2011  v presne nezistenej dobe, okolo 02.30 hod.  na  XXXXX v priestoroch  XXXXX odcudzil na stole voľne položené dva kusy mobilných telefónov a to  mobilný telefón zn.  HTC WILDWFIRES. IMEI: XXXXX čiernej farby v hodnote 219,04n € spolu so SIM kartou a  pamäťovou kartou v hodnote 10,56 € patriaci XXXXX a mobilný telefón zn. LG GS 290, IMEI:XXXXX, zeleno-bielo-čiernej farby,  v hodnote 74,09 € spolu so SIM kartou patriaci XXXXX,  čím svojim konaním spôsobil škodu krádežou pre XXXXX, nar. XXXXX, bytom XXXXX, XXXXX vo výške 229,60 € a pre XXXXX, nar. XXXXX, bytom XXXXX,  XXXXX  škodu vo výške 74,09 €
Odôvodnenie: 

Policajt Obvodného oddelenia PZ XXXXX - východ svojim uznesením č. XXXXX podľa § 199 ods. 1 Tr. por.  a § 206 ods. 1 Tr.por. začal trestné stíhanie a súčasne vzniesol obvinenie XXXXX  za prečin  krádeže podľa § 212 ods. 1 Tr. zák. na skutkovom základe uvedenom v predmetnom uznesení.

Po skončení prípravného konania mi policajt predložil vyšetrovací spis s návrhom na podanie obžaloby. Preskúmaním veci som dospel k záveru, že zabezpečené dôkazy v celom rozsahu preukazujú, že obv. XXXXX sa dopustil trestnej činnosti kladenej mu za vinu. Zároveň som dospel k názoru, že v danej veci by prichádzal do úvahy i postup podľa § 220 Tr. por., preto som spis i so svojim súhlasom zaslal probačnému a mediačnému úradníkovi Okresného súdu v Banskej Bystrici na vykonanie úkonov v jeho pôsobnosti, ktorými by boli vytvorené podmienky na schválenie zmieru.

Takéto úkony boli vykonané a dňa 17.07.2012 mi probačná a mediačná úradníčka Okresného súdu v Banskej Bystrici predložila doplnený spisový materiál na preskúmanie. Na základe písomností obsiahnutých v spisovom materiále možno konštatovať nasledovné:

Probačná a mediačná úradníčka Okresného súdu v Banskej Bystrici vykonala pokus o mediáciu smerujúcu k dohode medzi obv.  XXXXX  a poškodenými XXXXX a XXXXX.Obvinený XXXXX  vyhlásil, že spáchal skutok, za ktorý je stíhaný. Svoje konanie oľutoval a  poškodeným sa ospravedlnil.  Poškodený XXXXX uviedol, že  si uplatňuje nárok na náhradu škody len vo výške 13,90 €, nakoľko mobilný telefón mu bol vrátený.  Suma vo výške 13,90 € bola uhradená dňa 28.06.2012. Poškodený XXXXX uviedol, že si neuplatňuje žiaden nárok na náhradu škody, nakoľko mobilný telefón mu bol vrátený. 

Poškodení, ako aj obvinený  vyslovili súhlas s uzatvorením zmieru a obvinený vyjadril ochotu zložiť na účet prokuratúry sumu 80,- €. Vzal na vedomie, že v prípade schválenia zmieru prokurátorom, bude 50% určených na peňažnú pomoc poškodeným trestnými činmi a ako adresáta ďalších 50% určil v zmysle zákona Združenie na pomoc mentálne postihnutým - XXXXX

Z doloženého príjmového pokladničného dokladu v spise je zrejmé, že dňa 11.07.2012 obv. XXXXX  odovzdal do pokladne Okresnej prokuratúry XXXXX sumu 80,-€.  Dňa 12.07.2012  bol medzi účastníkmi pred probačnou a mediačnou úradníčkou uzatvorený zmier v zmysle § 220 Tr. por.

 Podľa § 220 ods. 1 Tr. por., v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/  vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/  nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c/  zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu

a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 ods. 1 Tr. por.  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 ods. 2 Tr. por., z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

	S prihliadnutím na všetky zistené skutočnosti mám za to, že v danej veci sú splnené všetky podmienky odôvodňujúce schválenie zmieru podľa § 220 Tr. por. Obvinený i poškodení súhlasili s jeho schválením, obvinený vyhlásenie vykonal slobodne vážne a určito, poškodenému XXXXX bol vrátený mobilný telefón a škoda vo výške 13,90 € bola uhradená, poškodenému XXXXX bol vrátený mobilný telefón a tento nežiadal náhradu škody, obvinený súčasne zložil na prokuratúre peňažnú sumu určenú konkrétnemu adresátovi na všeobecne prospešné účely, ktorá nie je zrejme neprimeraná závažnosti spáchanej trestnej činnosti, a vzhľadom na dotknutý verejný záujem a na osobu obvineného, s prihliadnutím na jeho osobné a majetkové pomery možno považovať takýto spôsob rozhodnutia za dostačujúci. 

	Podľa § 215 ods. 1 písm. g/ Tr. por. prokurátor zastaví trestné stíhanie, ak sa schváli zmier medzi obvineným a poškodenými.

            Vzhľadom na vyššie uvedené som rozhodol tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor